KOMISIJOS KOMUNIKATAS TARYBAI Tolesni veiksmai pagal 2011 m. liepos 12 d. Tarybos sprendimą 2011/xxx/ES, skirtą Graikijai, kuriuo siekiama sugriežtinti ir sustiprinti fiskalinę priežiūrą bei įspėti Graikiją imtis deficito mažinimo priemonių, kaip manoma, reikalingų perviršinio deficito padėčiai ištaisyti (2011 m. spalio mėn.) ĮžANGA Šiame ketvirtiniame komunikate vertinamos priemonės, kurias Graikija įgyvendino ir planuoja įgyvendinti, vykdydama 2011 m. liepos 12 d. Tarybos sprendimą. Veiksmai, kurių imtasi iki 2011 m. birželio mėn. pabaigos, įvertinti 2011 m. liepos 1 d. komunikate[1]. Kartu su Komisijos tarnybų atitikties ataskaita, parengta bendradarbiaujant su ECB[2], komunikatas taip pat padeda įvertinti, kaip laikomasi Ekonominės ir finansų politikos memorandumo (EFPM) ir Susitarimo memorandumo (SM)[3], atsižvelgiant į Graikijos ir kitų euro zonos valstybių narių susitarimą dėl paskolos. Šis vertinimas grindžiamas Europos Komisijos darbuotojų kartu su TVF ir ECB atliktu išvykstamuoju vertinimu, įgyvendinant ekonomikos koregavimo programą, ir 2011 m. rugpjūčio 19 d. Graikijos finansų ministerijos pateikta ketvirčio ataskaita. LIEPOS 12 D. TARYBOS SPRENDIMAS 2011 m. liepos 12 d. pagal Sutarties dėl Europos Sąjungos veikimo 126 straipsnio 9 dalį ir 136 straipsnį Taryba priėmė Sprendimą[4], skirtą Graikijai, kuriuo siekiama sugriežtinti ir sustiprinti fiskalinę priežiūrą bei įspėti Graikiją imtis deficito mažinimo priemonių, kaip manoma, reikalingų perviršinio deficito padėčiai ištaisyti iki 2014 m. Šiame sprendime kelis kartus iš dalies pakeistas 2010 m. gegužės mėn. sprendimas išdėstytas nauja redakcija. Sprendimu reikalauta, kad Graikija priimtų keletą konkrečių priemonių, kuriomis siekiama, kad valdžios sektoriaus deficitas neviršytų šių ribų: - 17 065 mln. EUR (7,8 % BVP, remiantis naujausiomis prognozėmis) 2011 m.; - 14 916 mln. EUR (7,0 % BVP) 2012 m.; - 11 399 mln. EUR (5,3 % BVP) 2013 m. ir - 6 385 mln. EUR (2,9 % BVP) 2014 m.[5],[6] Sprendime paaiškinama, kad vertinant pastangas laikytis nustatytų viršutinių ribų į pajamas iš privatizacijos neatsižvelgiama. Naujoje sprendimo redakcijoje viršutinės valdžios sektoriaus deficito ribos liko nepakeistos. BIUDžETO VYKDYMAS IKI 2011 M. RUGSėJO MėN. Įgyvendindama ekonomikos koregavimo programą, Graikija įsipareigojo laikytis ketvirčio veiklos rezultatų kriterijų, taikomų valdžios sektoriaus balansui pagal pinigų principą ir valstybės pirminėms išlaidoms, taip pat susikaupusio įsiskolinimo tiekėjams orientacinio kriterijaus[7]. Veiklos rezultatų kriterijai, nustatyti liepos mėn. pabaigai, įvykdyti. Valstybės pirminės išlaidos siekė 33,5 mlrd. EUR, palyginti su 34,7 mlrd. EUR kriterijumi. Bendras valdžios sektoriaus pirminis balansas pagal pinigų principą siekė -4,9 mlrd., palyginti su -5,1 mlrd. kriterijumi. Susikaupusio įsiskolinimo orientacinis kriterijus neįvykdytas, nes 2011 m. liepos mėn. pabaigoje įsiskolinimas siekė 6,5 mlrd. EUR. Gauti dar ne visi laikotarpio iki rugsėjo mėn. duomenys. Vis dėlto pagal turimą informaciją daroma išvada, kad nuo nustatyto valdžios sektoriaus pirminio balanso pagal pinigų principą tikslo šiek tiek nukrypta. Kriterijus – -5,0 mlrd. EUR. Vidaus įsiskolinimo nedidinimo orientacinis kriterijus greičiausiai taip pat neįvykdytas, nes yra požymių, jog valstybės ir valstybinių ligoninių įsiskolinimas toliau auga. Valstybės pirminių išlaidų kriterijus (44,5 mlrd. EUR) įvykdytas. 1A ir 1B lentelėse pateikiama išsami informacija apie biudžeto vykdymą 2011 m. sausio–liepos mėn., taip pat 2011 m. rugsėjo mėn. valstybės biudžeto vykdymo duomenys. 1A lentelė. Biudžeto vykdymas (2011 m. sausio–liepos mėn.) 2010 | 2011 | Pagal pinigų principą (mln. EUR) | Sausio–liepos mėn. | Pokytis % Sausio–liepos mėn. | Iš viso pajamų | 29 947 | 28 020 | -6,4 % | Pajamos prieš mokesčių grąžinimą | 31 356 | 29 940 | -4,5 % | Mokesčių grąžinimas | 2 688 | 3 113 | 15,8 % | Kapitalo pajamos | 1 276 | 1 173 | -8,1 % | Su NATO susijusios išlaidos | 3 | 20 | Iš viso išlaidų | 42 396 | 43 588 | 2,8 % | Pirminės išlaidos | 28 784 | 30 173 | 4,8 % | Ankstesnės ligoninių skolos | 190 | 434 | Karinės paskirties mokėjimai ir NATO | 228 | 118 | Panaudotos garantijos (ne valdžios sektoriaus) | 80 | 25 | -68,8 % | Palūkanos | 8 913 | 10 218 | 14,6 % | Kapitalo išlaidos | 4 201 | 2 620 | -37,6 % | Valstybės biudžeto balansas | - 12 449 | -15 568 | 25,1 % | Įsiskolinimo pokytis | - | 84 | Valstybės pirminės išlaidos | 33 483 | 33 454 | -0,1 % | Vietos valdžios balansas (*) | - | 622 | - | Socialinės apsaugos balansas (*) | - | -101 | - | Kita | - | -24 | - | Valdžios sektoriaus (pakoreguotas) balansas | - | -15 155 | - | Valdžios sektoriaus (pakoreguotas) pirminis balansas (**) | - | -4 937 | - | Šaltinis: Vyriausioji biudžeto kontrolės tarnyba, Graikijos Finansų ministerija ir savi skaičiavimai. (*) Remiantis Graikijos banko pateikta bankų statistika. (**) Neįskaitant valstybės valdomų įmonių ir daugumos nebiudžetinių fondų. | 1B lentelė. Biudžeto vykdymas (2011 m. sausio–rugsėjo mėn.) 2010 | 2011 | Pagal pinigų principą (mln. EUR) | Sausio–rugsėjo mėn. | Pokytis % Sausio–rugsėjo mėn. | Iš viso pajamų | 37 855 | 36 856 | -2,6 % | Pajamos prieš mokesčių grąžinimą | 39 758 | 38 898 | -2,2 % | Mokesčių grąžinimas | 3 259 | 3 942 | 21,0 % | Kapitalo pajamos | 1 348 | 1 877 | 39,2 % | Su NATO susijusios išlaidos | 8 | 23 | Iš viso išlaidų | 54 506 | 56 020 | 2,8 % | Pirminės išlaidos | 36 757 | 37 807 | 2,9 % | Ankstesnės ligoninių skolos | 300 | 434 | Karinės paskirties mokėjimai ir NATO | 255 | 182 | Panaudotos garantijos (ne valdžios sektoriaus) | 104 | 32 | -69,2 % | Palūkanos | 11 652 | 14 033 | 20,4 % | Kapitalo išlaidos | 5 438 | 3 532 | -35,0 % | Valstybės biudžeto balansas | - 16 651 | - 19 164 | 15,1 % | Valstybės pirminės išlaidos | 42 854 | 41 987 | -2,0 % | Šaltinis: Vyriausioji biudžeto kontrolės tarnyba, Graikijos Finansų ministerija ir savi skaičiavimai. | 4. Visų 2011 m. ir 2012–2014 m. perspektyvos Atsižvelgiant į birželio mėn. priimtą vidutinės trukmės fiskalinę strategiją (VTFS), vyriausybė planavo imtis papildomų deficito mažinimo priemonių, siekiančių beveik 3 % BVP 2011 m., be priemonių, siekiančių beveik 3 % BVP, jau įtrauktų į 2011 m. biudžetą. Papildomų priemonių prireikė dėl projekcijų, rodančių, kad 2011 m. deficito tikslas gali būti dideliu skirtumu viršytas daugiausia dėl kur kas mažesnių pajamų, nei planuota, taip pat dėl kai kurių kategorijų išlaidų, kurios viršija biudžeto viršutinę ribą. Nors birželio mėn. manyta, kad šių priemonių pakaks užtikrinti 2011 m. deficito tikslą, Komisijos, TVF ir ECB darbuotojų projekcijos, parengtos po penktojo ekonomikos koregavimo programos išvykstamojo vertinimo, vėl parodė didelį atotrūkį nuo 2011 m. deficito tikslo. Projekcijos taip pat parodė didelį atotrūkį, numatomą ir 2012–2014 m. Šį vėl atsiradusį atotrūkį lėmė keletas veiksnių. Ekonomikos susitraukimas viršys birželio mėn. projekcijas. Dabartinė Komisijos tarnybų projekcija – 5,5 % realiojo BVP susitraukimas 2011 m., palyginti su 3,8 %, numatytais ankstesniame vertinime. Manoma, kad 2012 m. ekonomika toliau trauksis, o ne nuosaikiai šiek tiek augs, kaip prognozuota anksčiau. Be to, kai kurios priemonės, dėl kurių anksčiau susitarta pagal VTFS, yra neįgyvendintos arba vėluojamos įgyvendinti ir dėl to 2011 ir 2012 m. planuojamas pajamas teko sumažinti. 2 lentelėje pateikiama keleto priemonių, kurias Graikija priėmė ar paskelbė, siekdama laikytis deficito viršutinių ribų, santrauka. 3 lentelėje kiekybiškai įvertinamas nepakankamas priemonių įgyvendinimas pagal sritis 2011 ir 2012 m., pagrįstas išvažiuojamojo vertinimo metu atlikto stebėjimo rezultatais. [pic] 3 lentelė. Priemonių įgyvendinimo stebėjimas. 2011 m. birželio mėn. sutartų priemonių faktinė nauda [pic] (*) Santykis su BVP šiame stulpelyje apskaičiuotas, remiantis naujausiais BVP skaičiais. Šaltinis: Komisijos tarnybos. Atsižvelgiant į šiuos nuokrypius ir tai, kad artėja metų pabaiga, tikėtis 2011 m. fiskalinių tikslų įvykdymo neberealu. Tačiau vyriausybė yra įsipareigojusi priimti priemones, kurios padėtų išlaikyti 2011 m. deficito nuokrypį viršijant tikslą 0,7–1,5 % BVP. 2012 m. fiskaliniai nuokrypiai bus pakoreguoti, siekiant įvykdyti tikslą. Konkrečiau kalbant, siekdama kuo labiau sumažinti deficitą, viršijantį deficito viršutinę ribą, kuri 2011 m. siekia 17 065 mln. EUR, ir sumažinti 2012 m. deficitą, kad jis neviršytų 14 916 mln. EUR, Graikijos vyriausybė yra įsipareigojusi iki šeštojo išmokėjimo priimti ir įgyvendinti šias priemones: - atleidimo nuo mokesčių masto mažinimas, visų pirma sumažinant neapmokestinamųjų gyventojų pajamų ribas ir taip siekiant padidinti 2012 m. pajamas bent 2 831 mln. EUR; - nuolatinis nekilnojamojo turto mokestis, renkamas per elektros energijos sąskaitas, siekiant 2011 m. surinkti bent 1 667 mln. EUR, o vėlesniais metais – daugiau; - neatidėliotinas persvarstytos valstybės tarnautojų darbo užmokesčio dydžių sistemos įgyvendinimas, tuo siekiant sumažinti 2011 m. išlaidas bent 101 mln. EUR ir į 2012 m. perkelti bent 552 mln. EUR, papildysiančius VTFS (2011 m. birželio mėn. priimtoje vidutinės trukmės fiskalinėje strategijoje iki 2015 m.) numatytą sutaupytų lėšų sumą. Ši reforma turėtų būti taikoma visiems valdžios sektoriaus darbuotojams, išskyrus tuos, kuriems taikoma specialaus darbo užmokesčio tvarka (karinis personalas ir policininkai, teisėjai ir politikai, universitetų darbuotojai ir gydytojai). Grynoji sutaupytų lėšų suma priklausys nuo šios priemonės poveikio pajamų mokesčio ir socialinio draudimo surinkimui, taip pat premijų, išmokamų konkrečių kategorijų darbuotojams; - pagrindinės ir papildomos pensijos mažinimas, taip pat vienkartinės sumos, mokamos išeinant į pensiją, mažinimas, siekiant 2011 m. sutaupyti bent 219 mln. EUR ir į 2012 m. perkelti 446 mln. EUR, papildysiančius anksčiau VTFS numatytą sutaupytų lėšų sumą; - ekologinio fondo, finansuojamo iš surinktų baudų už neteisėtus statinius ir planavimo pažeidimus, išlaidų apribojimas, siekiant 2012 m. sutaupyti 360 mln. EUR. Be to, vyriausybė taip pat priima ir įgyvendina šias priemones, įrašytas į VTFS: - ministrų sprendimai arba raštai dėl VTFS numatytų priemonių, susijusių su gamtinių dujų akcizo mokesčiu, krosnių kuru ir transporto priemonių mokesčiais; - ministrų sprendimai taikyti vienodą reguliavimą visų socialinio draudimo fondų su sveikata susijusioms išmokoms ir didinti pagrindinių ir papildomų pensijų įmokas ETAA išmokų gavėjams; - teisės aktai, kuriais numatoma rinkti vadinamąją solidarumo rinkliavą, atskaitant ją iš pajamų; - ministrų sprendimai, kuriais įteisinamas darbo jėgos rezervas, nurodoma programą pradėti taikyti visiems valdžios sektoriaus darbuotojams ir išsiųsti laiškus darbuotojams, kurie turi būti perkelti į darbo jėgos rezervą; - ministrų sprendimai, kuriais nurodoma pradėti ūkio subjektų uždarymą, sujungimą arba reikšmingą sumažinimą. Tai taikoma KED, ETA, ODDY, Nacionaliniam jaunimo institutui, EOMEX, IGME, OSK, DEPANOM, THEMIS, ETHYAGE ir ERT; - ministro sprendimas, kuriame tiksliai apibrėžiami neįgalumo kriterijai, kurių laikantis būtų pasiekti VTFS numatyti taupymo tikslai; - patvirtintas tinkamų farmacijos produktų sąrašas, kuriuo nustatomos socialinio draudimo fondų mokamos kainos. 6. PAžANGA įGYVENDINANT STRUKTūRINES REFORMAS Struktūrinių fiskalinių reformų srityje pasiekta pažanga, nors kai kuriais atvejais ji buvo gerokai lėtesnė, nei planuota. Reformos mokesčių administravimo srityje įgauna pagreitį – šiuo metu vykdoma keletas veiksmų. Veiksmai, kurių iki šiol ėmėsi vyriausybė, daugiausia susiję su teisės aktais, kuriais siekiama didinti mokesčių administravimo veiksmingumą ir griežtinti kontrolę, nustatyti veiksmingą projektų valdymą ir įgyvendinti kovos su mokesčių slėpimu strategiją, siekiant atkurti mokestinę drausmę ir geriau užtikrinti mokestinių prievolių vykdymą. Reorganizavus Vyriausiąją biudžeto kontrolės tarnybą, vykdomos biudžeto institucijų reformos. Pažanga taip pat padaryta užtikrinant, kad fiskaliniai duomenys būtų teikiami laiku, nors jų kokybę ir apimtį dar reikia gerinti. Tai pat reikia gerinti fiskalinį valdymą biudžeto išlaidų srityje, visų pirma kiekvienoje ministerijoje ir ne valstybiniuose subjektuose reikia sukurti įsipareigojimų registrus. Nors Graikijoje tapo įprasta skelbti duomenis apie įsiskolinimus kartu su fiskalinės statistikos duomenimis, būtina dėti pastangas teikti duomenis laiku. 7. Privatizavimas Sukūrus profesionaliai administruojamą privatizavimo fondą, smarkiai pasistūmėjo privatizavimo programos įgyvendinimas. Tačiau dėl užtrukusio turto parengimo privatizavimui ir iš dalies dėl prastesnių rinkos sąlygų 2011 m. pajamos bus mažesnės, nei tikėtasi. Vyriausybė yra toliau pasiryžusi surinkti planuojamus 35 mlrd. EUR iki 2014 m. pabaigos ir 50 mlrd. EUR iki 2015 m. pabaigos. Vykdant fiskalinio konsolidavimo ir privatizavimo planus, bus galima tvariai mažinti valdžios sektoriaus skolos ir BVP santykį. Nors Graikija turės tęsti ribojamąją fiskalinę politiką, o skolos santykio mažinimas truks ne vienerius metus, skolos ir BVP santykio sumažinimas turėtų padėti padidinti rinkos pasitikėjimą Graikijos ekonomika. 4 lentelė. Privatizavimo planas. Įvykdyti sandoriai Turtas | Sandorio data | Parduota dalis | Likusi dalis, priklausanti Graikijos vyriausybei | Gauta (mln. EUR) | Gautinos sumos (mln. EUR) | OTE | 2011 m. liepos mėn. | 10 % | 4 % | 392 | -- | OPAP 1 (licencija pratęsta iki 2020–2030 m.) | 2011 m. spalio mėn. | - | - | 0 | 375 (iki lapkričio mėn. pabaigos) + 5 procentai nuo bendrų pajamų iš lošimų per licencijos pratęsimo laikotarpį (dabartiniais duomenimis, vertė siekia 86 mln. EUR) | OPAP 2 (parduota nauja licencija vaizdo loterijos terminalams) | 2011 m. spalio mėn. | - | - | 0 | 474 (iki lapkričio mėn. pabaigos) + 86 (iki 2013 m. 4 ketvirčio) | 5 lentelė. Iš privatizavimo numatytos gauti pajamos Ne vėliau kaip | Pajamos iš privatizavimo | (mln. EUR) | 2011 m. 4 ketv. | 1 700 | 2012 m. 1 ketv. | 5 000 | 2 ketv. | 7 000 | 3 ketv. | 9 000 | 4 ketv. | 11 000 | 2013 m. 1 ketv. | 15 000 | 2 ketv. | 17 000 | 3 ketv. | 18 000 | 4 ketv. | 20 000 | 2014 m. | 35 000 | 2015 m. | 50 000 | Pastaba: Bankų akcijų, kurias kapitalui atkurti gali įsigyti valstybė arba HFSF, pakartotinis privatizavimas nėra įtrauktas į iš privatizavimo numatytas gauti pajamas. | 8. IšVADA Greičiausiai Tarybos sprendime nustatyta 2011 m. valdžios sektoriaus deficito (pagal ESS95) viršutinė riba bus viršyta. 2012 metams vyriausybė parengė detalų išankstinį biudžetą, kuriuo siekiama įvykdyti Tarybos sprendime nustatytą tikslą, ir priėmė priemones, kuriomis bus užtikrintas tolesnis deficito mažinimas vėlesniais metais. Apskritai, nepaisant 2011 m. fiskalinio nuokrypio, Graikija imasi būtinų priemonių, kad įgyvendintų reikiamą politiką ir nenukryptų nuo plano, siekdama panaikinti perviršinį deficitą iki 2014 m., kaip reikalaujama Tarybos sprendime. I PRIEDAS. PRIEMONĖS, KURIŲ PAGAL TARYBOS SPRENDIMĄ REIKALAUTA IMTIS IKI 2011 M. RUGSĖJO MĖN. PABAIGOS Priemonės (kurių reikalauta pagal Tarybos sprendimo 2 straipsnio 5 dalį) | Padaryta pažanga | „Graikija iki 2011 m. liepos mėn. pabaigos priima šias priemones: | a) Parlamentui pateikia supaprastintą ir vienodą valstybės sektoriui, vietos valdžios institucijoms ir kitoms agentūroms taikomą darbo užmokesčio dydžių sistemą, įvedamą per trejų metų laikotarpį, pagal kurią darbo užmokesčio dydis priklausytų nuo darbo našumo ir atliekamų užduočių; | Įvykdyta pavėluotai. Vienodos darbo užmokesčio dydžių sistemos įstatymo projektas pateiktas svarstyti Parlamentui spalio mėn. pradžioje. | b) vidutinės trukmės personalo planas laikotarpiui iki 2015 m. laikantis taisyklės, kad vietoje 5 išėjusių darbuotojų priimamas 1 darbuotojas (o 2011 m. – 1 vietoje 10). Plane numatomos griežtesnės taisyklės dėl laikinųjų darbuotojų, laisvų etatų panaikinimas ir kvalifikuotų darbuotojų perskirstymas prioritetinėse srityse ir atsižvelgiama į ilgesnes darbo valandas viešajame sektoriuje; | Neįvykdyta. Taisyklė, kad vietoje 5 išėjusių darbuotojų priimamas 1 darbuotojas (o 2011 m. – 1 vietoje 10), yra oficiali vyriausybės politika, įteisinta įstatymu. Tačiau personalo planai, kurie turėtų padėti pasirengti personalo perskirstymui, neparengti. Atsižvelgiant į išėjusių darbuotojų skaičių 2010 m. (53 336), laikantis 1 vietoje 10 taisyklės būtų galima įdarbinti 5 333 darbuotojus per visus 2011 m. Tačiau apskaičiuota, kad per 2011 m. pirmą ir antrą ketvirčius pasamdyti 10 862 darbuotojai. | c) išsamus veiksmų planas kartu su terminais, skirtas supaprastintai darbo užmokesčio sistemai užbaigti ir įgyvendinti, derinant su darbo užmokesčiu privačiajame sektoriuje, taip sumažinant bendras darbo užmokesčio išlaidas. Šis planas grindžiamas Finansų ministerijos ir Bendrosios mokėjimo tarnybos paskelbtos ataskaitos rezultatais. Teisės aktai dėl supaprastintos darbo užmokesčio sistemos įvedami per 3 metus. Valstybės valdomų įmonių darbuotojų darbo užmokestis atitinka naują viešajam sektoriui taikomą darbo užmokesčio dydžių sistemą; | Iš dalies įvykdyta šiek tiek pavėluotai. Supaprastintos darbo užmokesčio sistemos įstatymo projektas pateiktas svarstyti Parlamentui spalio mėn. pradžioje ir tikimasi, kad netrukus bus priimtas. | d) darbo inspekcijos stiprinimas, užtikrinant pakankamą kvalifikuotų darbuotojų skaičių ir nustatant kiekybinius tikslus, susijusius su atliktinų patikrinimų skaičiumi; | Neįvykdyta. Ekonominis bandomasis tyrimas dar neparengtas. | e) teisės aktas, kuriuo koreguojami pagrindiniai pensijų sistemos parametrai siekiant apriboti viešojo sektoriaus išlaidų pensijoms padidėjimą 2009–2060 m. iki mažiau nei 2,5 % BVP, jei ilgalaikės projekcijos rodo, kad numatomas viešųjų pensijų išlaidų padidėjimas viršytų šią sumą. Nacionalinė aktuarinė tarnyba (NAA) pagal priimtą reformą toliau teikia ilgalaikes pensijų išlaidų projekcijas iki 2060 m. Projekcijos apima papildomas (pagalbines) sistemas (ETEAM, TEADY, MTPY), remiantis išsamiais Nacionalinės aktuarinės tarnybos surinktais ir išaiškintais duomenimis; | Vykdoma. NAA rengia ilgalaikes pagrindinių papildomų pensijų išlaidų projekcijas. Visų papildomų pensijų aktuarinių tyrimų rezultatai ir pagrindinių ir papildomų pensijų fondų išlaidų projekcijos turi būti pateikti Darbo grupei visuomenės senėjimo klausimais (AWG) iki 2011 m. spalio 25 d. ir tarpusavyje apsvarstyti lapkričio mėn. | f) su sunkiomis darbo sąlygomis susijusių profesijų sąrašo persvarstymas siekiant, kad jis apimtų ne daugiau kaip 10 % darbo jėgos; naujas sunkių ir pavojingų darbo sąlygų profesijų sąrašas nuo 2011 m. rugpjūčio 1 d. taikomas visiems dabartiniams ir būsimiems darbuotojams; | Vykdoma, šiek tiek vėluojama. Komitetas išnagrinėjo kitų ES šalių kriterijus, taikomus pavojingų profesijų klasifikavimui, peržiūrėjo dabartinį Graikijos sąrašą ir pasiūlė iš šio sąrašo išbraukti įvairias profesijas. Pirmoji naujo sąrašo dalis turi būti paskelbta iki 2011 m. spalio mėn. Valdžios institucijos nurodė, kad į pavojingų profesijų sąrašą pateks mažiau nei 9 % darbo jėgos. | g) teisės aktas bendrai viešųjų pirkimų institucijai įsteigti su veiksmų plane apibrėžtomis užduotimis, tikslais, kompetencija, įgaliojimais ir įsigaliojimo tvarkaraščiu; | Įvykdyta. Rugsėjo 6 d. Parlamentas priėmė Bendros viešųjų pirkimų institucijos įsteigimo įstatymą Nr. 4013/2011, kuris 2011 m. rugsėjo 15 d. paskelbtas Graikijos Respublikos oficialiajame leidinyje Nr. 204. | h) papildomos generinių vaistų naudojimo skatinimo priemonės: įvesti privalomą e. recepto išrašymą pagal veikliąją medžiagą ir pigesniems generiniams vaistams, jei jie egzistuoja; remiantis kitų ES valstybių narių patirtimi, generiniams vaistams, kurių kaina gerokai mažesnė negu orientacinė kaina (mažesnė negu 60 procentų orientacinės kainos), priskirti mažesnį sąnaudų pasidalijimo koeficientą; nustatyti, kad didžiausia generinių vaistų kaina būtų 60 procentų prekės ženklu saugomo vaisto su panašia aktyviąja medžiaga kainos; | Dar neįvykdyta, nors generinių vaistų kaina dabar siekia 63 % originalių vaistų kainos ir vykdant naują politiką nustatyta originalių vaistų, kurių patentinės apsaugos laikotarpis pasibaigęs, kaina siekia iki 75 % patentinių vaistų kainos. | i) valstybės turto, įskaitant turimas biržinių ir nebiržinių įmonių akcijas ir komerciniu požiūriu perspektyvų nekilnojamąjį turtą bei žemę, aprašo skelbimas; įsteigiamas Nekilnojamojo turto plėtros generalinis sekretoriatas siekiant pagerinti nekilnojamojo turto valdymą, panaikinti jo suvaržymus ir jį parengti privatizacijai; | Iš dalies įvykdyta. Valstybės turto aprašas dabar sudaromas. Sekretoriatas teisiškai įsteigtas (Įstatymu Nr. 3965/2011), tačiau apie šios naujos institucijos veiklos įgaliojimus nepranešta. Jos tikslias funkcijas dar reikia tikslinti. | j) vidutinės trukmės fiskalinė strategija (toliau – VTFS) iki 2015 m., apibūdinta šio sprendimo I priede ir atitinkamuose įgyvendinimo aktuose. VTFS išaiškinamos nuolatinės fiskalinio konsolidavimo priemonės, kuriomis užtikrinama, kad nebūtų viršijamos Tarybos sprendimu nustatytos viršutinės 2011–2015 m. deficito ribos ir kad būtų pradėtas tvariai mažinti skolos ir BVP santykis; | Iš dalies įvykdyta. | k) turto, kurio vertė – mažiausiai 390 mln. EUR, privatizavimas; privatizavimo programos, kuria siekiama surinkti mažiausiai 15 mlrd. EUR iki 2012 m. pabaigos, 22 mlrd. EUR iki 2013 m. pabaigos, 35 mlrd. EUR iki 2014 m. pabaigos ir mažiausiai 50 mlrd. EUR iki 2015 m. pabaigos, priėmimas; pelnas iš turto (nekilnojamojo turto, koncesijų ir finansinio turto) privatizavimo naudojamas skolai grąžinti ir dėl jo nemažinamos fiskalinio konsolidavimo pastangos, siekiant laikytis viršutinių deficito ribų, nustatytų 1 straipsnio 2 dalyje; | Neįvykdyta. Pajamų iš privatizacijos tikslas iki liepos mėn. pabaigos įvykdytas, pardavus 10 % telekomunikacijų bendrovės OTE akcinio kapitalo. Tačiau rugsėjo mėn. pabaigos veiklos rezultatų kriterijus nepasiektas ir, remiantis projekcijomis, 2011 m. gruodžio mėn. pabaigos tikslas (5 mlrd. EUR) taip pat nebus įvykdytas. | l) patikimai valdomo privatizavimo fondo įsteigimas siekiant spartinti privatizacijos procesą ir užtikrinti jo neatšaukiamumą ir profesionalų administravimą; Fondas turi turto, kuris bus privatizuojamas, teisinę nuosavybę. Fondas negali įkeisti turto tokiu būdu, kuris būtų priešingas jo tikslui, t. y. turto privatizavimui; | Įvykdyta. Įstatymu Nr. 3986/2011 įsteigtas Graikijos Respublikos Turto plėtros fondas (HRADF) veikia jau beveik du mėnesius. | m) teisės aktai dėl neperspektyvių ūkio subjektų uždarymo, jungimo ir mažinimo; | Iš dalies įvykdyta. Vyriausybė veiksmingai priėmė teisės aktus, kuriais vadovaujantis šie ūkio subjektai bus uždaryti, sujungti ar sumažinti. Vis dėlto planuojama šia reforma sutaupytų lėšų suma yra mažesnė, nei numatyta VTFS. | n) išlaidų kontrolės stiprinimo priemonės: sprendimas, kuriame apibrėžiama apskaitos pareigūnų, kurie bus paskirti visose šakinėse ministerijose, kad užtikrintų patikimą finansų kontrolę, kompetencija ir atsakomybė; | Įvykdyta. | o) nauji kriterijai ir sąlygos, kuriais remdamiesi socialinio draudimo fondai su visais sveikatos priežiūros paslaugų teikėjais sudaro sutartis, taip siekiant pagal planą sumažinti išlaidas; inicijuojamas bendras medicinos paslaugų ir prekių pirkimas, kad pagal nuo kiekio priklausomos kainos susitarimus išlaidos būtų reikšmingai sumažintos – mažiausiai 25 procentais, palyginti su 2010 m.; | Vykdoma. | p) privalomų gydytojams skirtų receptų išrašymo gairių, pagrįstų tarptautinėmis receptų išrašymo gairėmis, siekiant užtikrinti ekonomiškai veiksmingą vaistų naudojimą, paskelbimas; tikslaus kompensuojamųjų vaistų sąrašo paskelbimas ir nuolatinis atnaujinimas; | Vykdoma, šiek tiek vėluojama. Parengta daug receptų išrašymo gairių, kurios laukia galutinio Nacionalinės sveikatos tarybos patvirtinimo. Tačiau šios gairės nepaskelbtos ir nėra privalomos. Tai gali menkinti jų veiksmingumą. Šiek tiek uždelsus, po kelių konsultacijų ir pakeitimų 2011 m. rugsėjo mėn. paskelbti tikslaus kompensuojamųjų vaistų kainų sąrašo ir orientacinių kainų sistemos kriterijai. Dabar orientacinių kainų sistema ir tikslus sąrašas turi būti vykdomi. | q) trumpojo ir vidutinės trukmės ligoninių reorganizavimo ir restruktūrizavimo plano parengimas siekiant mažinti esamą neveiksmingumą, pasinaudoti masto ir aprėpties ekonomija ir gerinti pacientų priežiūros kokybę. Taip siekiama ligoninių išlaidas sumažinti mažiausiai 10 procentų 2011 m. ir dar 5 procentais 2012 m., palyginti su praėjusiais metais. | Vykdoma. Pradėtas jungtinis ligoninių valdymas, taip sumažinant ligoninių valdybų skaičių iki 81. Jungtinis valdymas – tai pirmas ligoninių reorganizavimo ir restruktūrizavimo etapas. Dabar valdžios institucijoms reikia pradėti koncentruoti ir specializuoti nacionalinei sveikatos priežiūros sistemai priklausančias ligonines ir skyrius, įskaitant greitosios pagalbos skyrius, taip pat peržiūrėti ir užtikrinti personalo judumą siekiant sutaupyti daugiau. Procesas ką tik pradėtas ir turi būti visiškai įgyvendintas per ateinančius metus, galbūt laikantis tikslinės darbo grupės pasiūlyto plano. | Priemonės (kurių reikalauta pagal Tarybos sprendimo 2 straipsnio 6 dalį) | Padaryta pažanga | „Graikija iki 2011 m. rugsėjo mėn. pabaigos priima šias priemones: | a) 2012 m. biudžetas atsižvelgiant į VTFS ir tikslą laikytis 1 straipsnio 2 dalyje nustatytų viršutinių deficito ribų; | Įvykdyta [nuo biudžeto projekto pateikimo] | b) mokestinių kliūčių susijungimams ir įsigijimams mažinimas; | Neįvykdyta. 2011 m. spalio mėn. Susitarimo memorandume nurodyta, kad šis reikalavimas priklauso nuo jo finansinių pasekmių kiekybinio vertinimo. | c) importo ir eksporto muitinio įforminimo proceso paprastinimas; | Įgyvendinama. Vyriausybė priėmė ministro sprendimą dėl eksporto procedūrų supaprastinimo (Oficialusis leidinys Nr. 1868/B/24-08-2011). Be to, 2011 m. spalio mėn. pirmą savaitę turėjo būti paskelbtas ministro sprendimas dėl supaprastintų importo procedūrų įgyvendinimo sąlygų ir terminų. | d) tolesnis struktūrinių ir sanglaudos fondų lėšų įsisavinimo didinimas; | Iš dalies įvykdyta. Įvykdytas pusmečio tikslas pateikti 5 pagrindinių projektų paraiškas. Tačiau pusmečio tikslas įsisavinti ES struktūrinių ir sanglaudos fondų lėšas nepasiektas – liko neįsisavinta 478 mln. EUR. Tačiau tikimasi, kad metinis tikslas įsisavinti 3,35 mlrd. EUR vis dar gali būti pasiektas, iš dalies dėl bendro finansavimo normos padidinimo. Taip pat pateikta informacija apie netikslinių de minimis valstybės pagalbos priemonių išlaidas. ES struktūriniams fondams per pirmą 2011 m. pusmetį pateikti mokėjimo prašymai nesiekė nustatyto tikslo. | e) visapusiškas geresnio reglamentavimo sistemos įgyvendinimas, siekiant 20 % sumažinti administracinę naštą (palyginti su 2008 m.); | Įvykdyta. 2011 m. spalio mėn. pirmą savaitę įstatymo projektas buvo pateiktas Parlamentui. Komisijos tarnybų įvertintame įstatymo projekte kaip geresnio reglamentavimo priemonė nenumatytas teisės aktų išdėstymas nauja redakcija ir nenumatyta skelbti geresnio reglamentavimo metinę ataskaitą. Poveikio vertinimo atžvilgiu įstatymo projekte nenumatyta pavesti nepriklausomai institucijai atlikti poveikio vertinimą. Kitais atžvilgiais projektas iš esmės tenkina SM reikalavimus. | f) teisės aktai dėl didelių neperspektyvių subjektų uždarymo, jungimo ir mažinimo; | Iš dalies įvykdyta. Vyriausybė veiksmingai priėmė teisės aktus, kuriais vadovaujantis šie ūkio subjektai bus uždaryti, sujungti ar sumažinti. Vis dėlto planuojama šia reforma sutaupytų lėšų suma yra mažesnė, nei numatyta VTFS. | g) priemonės, kuriomis mažinamos valstybės valdomų įmonių viešųjų pirkimų ir trečiosios šalies sąnaudos, atnaujinami tarifai ir kuriamos naujos verslo linijos, mažinamos personalo išlaidos užbaigiant ir įgyvendinant darbuotojų skaičiaus mažinimo planą. Perteklinių darbuotojų, kurių negalima atsisakyti pagal įdarbinimo taisyklę, kad vietoje 5 išėjusių darbuotojų priimamas 1 naujas darbuotojas (o 2011 m. – 1 vietoje 10), problema sprendžiama priverstinai atleidžiant iš darbo ir išleidžiant nemokamų atostogų (darbo jėgos rezervas). Šiai taisyklei netaikomos išimtys atskiruose sektoriuose; ji taikoma ir darbuotojams, iš valstybės įmonių perkeltiems į kitus valdžios sektoriaus subjektus, pagal įprastus vertinimo kriterijus ASEP atlikus atrankinę profesinės kvalifikacijos patikrą. Darbo jėgos rezervui priskirtiems darbuotojams 60 % jų darbo užmokesčio mokama ne ilgiau kaip 12 mėnesių, o šiam laikotarpiui praėjus jie atleidžiami; | Vykdoma. Parlamentas priėmė įstatymą, kuriuo sukuriamas darbo jėgos rezervas. Tačiau iki šiol nė vienas viešojo sektoriaus subjektas neperkėlė darbuotojų į darbo jėgos rezervą. | h) teisinė sistema, kuria sudaromos sąlygos greitai priskirti žemės panaudojimą ir spartinamas valstybinės žemės nuosavybės registravimas; | Vykdoma. | i) teisės aktas, kuriuo skatinamos investicijos turizmo sektoriuje (kurortai ir antrinis būstas turizmui), kartu su žemės panaudojimo įstatymu siekiant sudaryti sąlygas spartinti Graikijos turistinio nekilnojamojo turto agentūros (ETA) administruojamų žemės sklypų privatizacijos procesą; | Įvykdyta. Aktas įtrauktas į 2011 m. rugpjūčio mėn. priimtą Antrąjį įgyvendinimo įstatymo projektą. | j) funkcinio esamų socialinių programų vertinimo užbaigimas; vyriausybės atliekamas centrinės valdžios nepriklausomo funkcinio vertinimo antrojo ir paskutinio etapo rezultatų vertinimas; teisės aktai ir priemonės, skirti viešojo administravimo centriniu lygmeniu funkcinio vertinimo pirmojo etapo ir išsamaus esamų socialinių programų vertinimo veiklos rekomendacijoms įgyvendinti; | Vėluojama. Yra OECD parengta ataskaita. Rezultatų vertinimas vyksta, rengiant veiksmų planą. | k) nuodugnus antrinių ir (arba) papildomų viešųjų pensijų fondų, įskaitant socialinės paramos fondus ir vienkartinių išmokų sistemas, persvarstymas. Persvarstymu siekiama stabilizuoti pensijų išlaidas, garantuoti, kad tų sistemų poveikis biudžetui būtų neutralus, ir užtikrinti visos sistemos tvarumą vidutinės trukmės ir ilguoju laikotarpiu. Persvarstymu pasiekiama, kad būtų toliau mažinamas esamų fondų skaičius; būtų panaikintas disbalansas deficitiniuose fonduose; dabartinės išlaidos stabilizuotųsi ties tvariu lygiu, nuo 2012 m. sausio 1 d. atliekant tinkamus koregavimus; būtų užtikrintas ilgalaikis antrinių sistemų tvarumas griežtai susiejant įmokas ir išmokas; | Vykdoma, šiek tiek vėluojama. Vyriausybė laukia, kol bus užbaigti papildomų pensijų fondų aktuariniai tyrimai, kad galėtų pradėti papildomų pensijų reformos pagal SM teisėkūros procesą. Teisėkūros procesas turi būti užbaigtas iki metų pabaigos, o naujosios taisyklės turėtų įsigalioti nuo 2012 m. sausio 1 d. Tuo tarpu vyriausybė mažina pagrindines, papildomas ir vienkartines pensijų išmokas. | l) sistemų, pagal kurias išeinant į pensiją mokamos vienkartinės išmokos, nesuderintos su sumokėtomis įmokomis, nustatymas siekiant patikslinti mokėjimą iki 2011 m. gruodžio mėn. pabaigos; | m) tolesnės priemonės, kad vaistų, diagnostikos ir gydytojo siuntimų e. išrašymo sistema būtų pradėta ekonomiškai veiksmingai taikyti visiems socialinio draudimo fondams, poliklinikoms ir ligoninėms. Laikydamasi ES viešųjų pirkimų taisyklių, vyriausybė vykdo reikiamus konkursus, kad įgyvendintų visapusišką ir vienodą sveikatos priežiūros informacinę sistemą (e. sveikatos priežiūros sistemą); | Vykdoma. Kai kurie e. sveikatos priežiūros pasiūlymai buvo patvirtinti Skaitmeninės konvergencijos programos valdymo institucijos ir per artimiausius mėnesius bus paskelbti šių projektų konkursai. Per kitą vertinimą bus patikrinta, ar konkursai pradėti. | n) tolesnės priemonės, skirtos užtikrinti, kad ne mažiau kaip 30 % valstybinėse ligoninėse naudojamų vaistų kiekio sudarytų generiniai vaistai, kurių kaina mažesnė negu panašių prekės ženklu saugomų vaistų ir vaistų, kurių patento apsaugos laikotarpis pasibaigęs, kaina, visų pirma įvedant privalomą reikalavimą, kad visos valstybinės ligoninės farmacijos produktus pirktų pagal veikliąją medžiagą; | Vykdoma. Generinių vaistų naudojimas ligoninėse auga, jiems tenka 17 % visų ligoninių išlaidų farmacijos produktams. Tačiau generinių vaistų naudojimas skirtingose ligoninėse labai nevienodas (svyruoja nuo mažiau kaip 10 % iki daugiau kaip 60 %). Vyriausybė paskelbė pirmą e. konkursą vaistams pagal veikliąją medžiagą, kuriuo gali pavykti sutaupyti daug lėšų ir padidinti generinių vaistų naudojimą ligoninėse. | o) sprendimai, skirti numatyti bendros viešųjų pirkimų institucijos įsteigimą ir personalo pareigybių sukūrimą, taip pat šios institucijos žmogiškųjų išteklių ir paslaugų organizavimą pagal įstatymo dėl bendros viešųjų pirkimų institucijos nuostatas; paskirti bendros viešųjų pirkimų institucijos narius; | Vykdoma. Graikijos vyriausybė pranešė, kad šių ministrų sprendimų projektai bus parengti iki 2011 m. spalio mėn. pabaigos. | p) kelių valstybinių žinybų mėnesinių duomenų apie darbuotojų pasikeitimus (priimtus, išėjusius, iš vienos žinybos į kitą žinybą perkeltus darbuotojus) skelbimas. | Iš dalies įvykdyta. Skelbiami ketvirčio duomenys apie darbuotojų pasikeitimus. | [1] COM(2011) 422 final . [2] „Graikijos ekonomikos koregavimo programa. Penktoji peržiūra“, European Economy–Occasional Paper . Šiame dokumente pateiktas išsamesnis makroekonominių, finansinių, fiskalinių ir struktūrinių reformų raidos įvertinimas. [3] Ekonominės ir finansų politikos memorandumas ir gegužės 3 d. Susitarimo memorandumas dėl specialių ekonominės politikos sąlygų, atnaujintas 2011 m. liepos 2 d. [4] Dar nepaskelbtas Oficialiajame leidinyje. [5] Santykiai su BVP yra orientaciniai. Tarybos sprendime santykiai su BVP pagrįsti 2011 m. liepos mėn. nominaliojo BVP duomenimis: 7,6, 6,5, 4,8 ir 2,6 % BVP atitinkamai 2011–2014 m. [6] Sprendime taip pat reikalaujama, kad valdžios sektoriaus konsoliduotos bendrosios skolos metinis padidėjimas neviršytų 17 365 mln. EUR 2011 m.; 15 016 mln. EUR 2012 m.; 11 599 mln. EUR 2013 m. ir 7 885 mln. EUR 2014 m. [7] Taip pat egzistuoja veiklos rezultatų kriterijai, taikomi pajamoms iš privatizavimo, centrinės valdžios suteiktoms garantijoms, centrinės valdžios skolai ir pradelstai išorės skolai. Jie šiame komunikate neaptariami. Žr. pirmiau minėtą atitikties ataskaitą.